**‏**

# 28 ינואר 2018

 יב' שבט תשע"ח פרסום סופי

# נוהל תמיכה במגדלי דגי בריכות ומאגרי מים מתוקים - ינואר 2018

1. **רקע**

ב-22 במרץ 2016 נחתם הסכם משולש בין משרד האוצר, משרד החקלאות ופיתוח הכפר (להלן- המשרד) והתאחדות חקלאי ישראל, לפיו נקבע בין השאר, כי תינתן תמיכה ישירה מתקציב תוספתי, למגדלי הדגים בבריכות פתוחות ודגים במאגרי מים מתוקים, זאת לאור פתיחת מכסות פטורות ממכס ליבוא דגים, לראשונה לקראת חג הפסח 2016, מתוך רצון להפחית את יוקר המחיה.

בחודש יולי 2016 הכריז שר האוצר על הכוונה להפחית את מכסי המגן על דגי אמנון, קיפון (בורי) וקרפיון, ומשכך נחתם שוב הסכם משולש - שני במספר (לעניין זה) - שיאפשר את המשך התמיכה במגדלי הדגים בשבע השנים הבאות עד שנת 2023 ובאופן המפורט בנוהל שלהלן, ביחס לשנת 2018.

בעקבות שני ההסכמים המצוינים לעיל פרסם המשרד עד כה שלושה נהלי תמיכה: שניים במהלך שנת 2016 (האחד בחודש אפריל 2016 והשני בחודש אוקטובר 2016), במטרה לתמוך במגדלי דגים בבריכות והשלישי בשנת 2017, כאשר באופן ייחודי לאותם שנים (2016-2017) ניתנה תמיכה גם במגדלים שהפנו את התוצרת לתעשייה, מתוך הנחה מקצועית על פיה הפחחת מכסי המגן מחריפה את התחרות של החקלאי הישראלי בעיקר בשוק הדגים הקפואים מסוג אמנון וקרפיון שעברו פילוט (הכנת פילה) בהשוואה לתוצרת המיובאת.

בנוהל של שנת 2017 אובחנו מגדלי הדגים ששווקו דה פקטו דגים לתעשייה בכך שהמפתח לחישוב המענק הכספי החל בעניינם היה גבוה משמעותית ממגדלי דגים שלא עשו כן ובחרו לשווק את תוצרתם באפיקים אחרים (כדגים טריים).

אותה תמיכה מיוחדת (בסכום מענק מוגדל) במגדלים שהפנו את תוצרתם לתעשייה, על פי סעיף 10 להסכם, הוגבלה בהסכם ביחסלשנת 2017 בלבד בהתאם לכמות הדגים שהופנו לתעשייה בשנת 2016.

מכאן, כי סעיף זה אינו רלוונטי יותר ביחס לנוהל זה המתייחס לפעילות שנת 2018. אשר על כן מבקש עורך הנוהל להבהיר כי נוהל זה יתייחס לשיווק דגים בלא תלות בנתון היכן שווקו בסופו של יום הדגים: אם לתעשייה, ואם כדגים טריים בשווקים.

 סעיף 10 להסכם המשולש מורה על הקמת "צוות התמיכות" ומעניק לו את המנדט, מדי שנה, לקבוע את נהלי התמיכה ואת האפשרות להעביר תקציב בין סעיפים, על יסוד "נימוקים שירשמו". "צוות התמיכות" כאמור מורכב מנציגי משרד החקלאות, נציג התאחדות חקלאי ישראל ונציג ארגון מגדלי הדגים.

ביום 28/12/2017 התכנס צוות התמיכות לדיון בדבר התמיכה הצפויה בפעילות שנת 2018. בין היתר הוחלט כאמור כי לאור המגבלה המובנית בהסכם לא תינתן תמיכה בשנה זו (2018) בעבור דגים שהועברו לרשות **הטבע** והגנים (להאכלת שקנאים) למניעת מצב דברים אפשרי של "כפל תמיכות". עוד הורה הצוות על קביעת רף מינימום של 300 גרם לדג אמנון (לצורך הכרה בתמיכה).

מובהר בזאת כי נוהל תמיכה זה מפורסם בכפוף לתנאי לפיו אכן בסופו של יום יועמדו לרשות המשרד המקורות התקציביים להפעלתו. לא תתקבל כל טענת הסתמכות של מגיש בקשה מכוח נוהל זה אם בסופו של יום לא יועמד לרשות המשרד מלוא התקציב (או חלק ממנו) לצורך הפעלתו.

למימוש התמיכה הוקצה תקציב בסך 30.0 מלש"ח לשנה, שהינם סך 35.1 מלש"ח כולל מע"מ. נוהל זה מתייחס מתוכם ל - 20.0 מלש"ח המיועדים לתמיכה ישירה, שהינם 23.4 מלש"ח כולל מע"מ.

לאור האמור מובהר כי נוהל זה לשנת 2018 מיועד למגדלי דגי בריכות ודגים במאגרי מים מתוקים **שלא בברכות (דוגמת דיג בכנרת באמצעות ספינות מורשות)** **ואינו** כולל תמיכה בעבור דגים שהועברו לרשות הטבע והגנים (**לצורך האכלת שקנאים).**

1. **זכאים לתמיכה**
	1. מגדלי דגים **בבריכות פתוחות**, לפי סוגי הדגים המפורטים להלן:
2. דגי אמנון שמשקלם אינו פחות מ- 300 גרם
3. דגי קיפון (בורי)
4. דגי קרפיון

 2.2 מגדלי דגים **במאגרי מים מתוקים שלא בבריכות**, (דייגים בספינות בכנרת) לפי סוגי הדגים המנויים

 בסעיף 2.1 לעיל.

1. **הגדרות**

**"המשרד"** - משרד החקלאות ופיתוח הכפר.

**"גידול ושיווק דגים"** – גידול דגים בשנת 2017 ומכירת הדגים למשווק במטרת מכירה לצרכן. למען הסר ספק יובהר כי לא תוכרנה חשבוניות מכירה של מגדלי דגים מבקשי בקשות לפי נוהל זה **בינם לבין עצמם**, וכן לא תוכר העברה/מכירה לרשות הטבע והגנים.

**"שנת 2017"** – מיום 1/1/2017 ועד יום 31/12/2017

1. **תקציב**

4.1 היקף התקציב הצפוי במסגרת נוהל זה לצורך תמיכה ישירה במגדלי הדגים המפורטים לעיל לשנת 2018 הינו בסך 23.4 מיליון ₪ כולל מע"מ (שהינם 20 מלש"ח ועוד מע"מ). [להלן - "היקף התמיכה הכולל"]. מתן התמיכה מותנה בקיומו של תקציב במסגרת תקציב המדינה. כמו כן מובהר כי במידה והתקציב הקבוע מעלה ישתנה (יגדל או יפחת), ועדת התמיכות תהיה רשאית להגדיל או להקטין את היקף התמיכה בשיעור זהה לכל הזכאים או בהתאם לכלל שוויוני וענייני אחר שייקבע.

* 1. התמיכה תחושב על בסיס ההנחות הבאות :
1. היקפי שיווק דגים משוער (של דגי בריכות ודגי מאגרי מים מתוקים) מן הסוגים המנויים בסעיף 2.1 ו-2.2 לעיל, צפוי להיות 13,500 טון.
2. תמיכה ישירה בהתאם לסעיף א. בסך 1,700 ₪ לטון.
3. **תנאי סף להענקת התמיכה**

מגיש הבקשה הגיש את בקשתו באחד ממחוזות משרד החקלאות, בצירוף **כלל המסמכים המפורטים מטה**. למען הסר ספק מובהר בזאת כי הגשת כל המסמכים הנדרשים מהווה תנאי סף מחייב. בהיעדר הצגת כלל המסמכים באופן הנדרש, לא תועבר הבקשה לדיון.

1. מגישי הבקשות לתמיכה במסגרת נוהל תמיכה זה יידרשו להגיש **את כלל המסמכים הבאים:**
2. **טופס בקשה** - הטופס המצורף בנספח א' לנוהל כשהוא מלא כנדרש בכל החלקים הרלבנטיים.
3. **אישור ניהול ספרים** - לפי חוק עסקאות גופים ציבוריים, תשל"ו- 1976; על המבקש להציג אישור פקיד שומה, רואה חשבון או יועץ מס המעיד שהמציע מנהל פנקסי חשבונות כדין או שהוא פטור מלנהלם ושהינו נוהג לדווח לפקיד שומה על הכנסותיו ושהינו מדווח על עסקאות שמוטל עליהן מס לפי חוק מס ערך מוסף, התשל"ו-1975.
4. **אישור ניכוי מס במקור** - לפי תקנות מס הכנסה (אישור בדבר ניכוי במקור), התשמ"א-1980.
5. ככל שמגיש הבקשה הנו תאגיד - **אישור עדכני מטעם רואה חשבון או עורך דין בדבר זהותם של מורשה/י החתימה של התאגיד**, לרבות מס' ת.ז. (9 ספרות) ותפקידו/ם בחברה. במידה שיו"ר/מנכ"ל התאגיד או חשב/גזבר התאגיד הם בין מורשי החתימה – יש לפרט את פרטיהם ולאשרם כאמור.
6. טופס בקשה להעברת כספים באמצעות מס"ב – בנוסח המצ"ב כנספח ה' לנוהל.
7. **דגי בריכות - מפה עליה מסומן פוליגון של שטחי הבריכות** - סימון פוליגון של שטחי בריכות הדגים שבגינן מוגשת הבקשה, על רקע מפת אורטופוטו של הישוב בו מצויה הבריכה.
8. **דוח נתוני שיווק בשנת 2017, מאושר על ידי רואה חשבון** - יש להעביר דוח על על היקף השיווק בשנת 2017 של הדגים מן הסוגים אמנון, קרפיון ובורי, בצירוף אישור רואה חשבון המעיד על אמיתותו. **דו"ח זה יוגש במתכנת הדיווח הנדרשת מכוח הוראות התכ"מ ומצורפת כנספח ב'.** אחת מהצהרות המבקש בנספח זה באמצעות רו"ח הנו הודעה מפורשת **"שהשיווק אינו כולל דגים שהועברו לרשות הטבע והגנים לצורך האכלת שקנאים" (עורך הנוהל מבהיר כי אי עמידה בתנאי זה בין אם ידועה במועד הגשת הבקשה ובין אם לאחר תשלום התמיכה, יכול ותביא לשלילת התמיכה במלוא ולנקיטת הליכים משפטיים כנגד הנתמך)**
9. **הצהרת המגדל כי הינו מגדל ומשווק דגים בפועל בשנת 2018, מאושרת על ידי רואה חשבון** בהתאם לנוסח המצ"ב כנספח ג'. היה ומגיש הבקשה הקים במהלך שנת 2017 שותפות עם אחד או יותר (והוא נמנה על חבריה) יהיה רשאי לצורך הוכחת עמידה בתנאי סף זה להגיש את הצהרת השותפות בדבר היותה מגדלת ומשווקת דגים בפועל בשנת 2018.
10. מגיש הבקשה המציא מסמכים המעידים כי הוא מחזיק בקרקע בה מצויים משקי גידול הדגים כדין, וזאת באחד מן האופנים הבאים:
11. **הציג חוזה חכירה בתוקף מרמ"י, הרשום על שם מגיש הבקשה**. יובהר כי ככל שמדובר בחקלאי שהוא בעל זכויות בקרקע ביישוב מתוכנן שהנו "חבר אגודה" ניתן להסתפק בטופס מס' 9 בתוכנית הפיתוח שכותרתו: "טופס בדיקת קרקע ומים לצורך בקשה להרחבה", על פיו מצהירה

האגודה כי לרשות הנ"ל נחלת קרקע בתוספת פירוט היקפיה. את הטופס ניתן להוריד באתר [משרד החקלאות](http://www.moag.gov.il/agri/yhidotmisrad/hashkaot/Forms) שכתובתו: [www.moag.gov.il](http://www.moag.gov.il).

1. לגבי **מגיש בקשה שאינו בעל זכויות בקרקע** – הוכחת הדרישה לגבי אחזקת קרקע כדין תעשה באמצעות הצגת כלל המסמכים הבאים: היתר לשימוש חורג (בתוקף) שניתן מטעם הממונה על חוק ההתיישבות + הסכם התקשרות בין המחזיק בקרקע החקלאית למגיש הבקשה (המתקשר) + אישור האגודה שניתנה למחזיק בקרקע .יובהר כי "מסלול" זה רלבנטי גם עבור חקלאים שהקימו חברות בע"מ, אף אם אלו בבעלות מלאה שלהם.
2. **ככל שהמבקש הנו בעלים של קרקע פרטית** (קרקע שאינה בבעלות המדינה): הוכחת הזיקה לקרקע תעשה על יסוד נסח טאבו שהוצא 30 ימים לכל המאוחר לפני מועד הגשת הבקשה. אם הבעלות בקרקע משותפת למבקש ולאחרים יציג כתב הסכמה לשימוש בקרקע על ידי מגיש הבקשה, בחתימת כל הבעלים המשותפים, מאומת בידי עורך דין.
3. **ככל שהמבקש הנו בעל קרקע פרטית** **שאין בידו נוסח טאבו על שמו:** יוכיח את בעלותו על הקרקע בהתאם לכללים שנקבעו בנוהל להוכחת זכויות בעלות בקרקע פרטית לצרכי תמיכה והקצאת אמצעי ייצור שהתפרסם ע"י המשרד ביום 30.03.2015 (בו ניתן לעיין [באתר המשרד](http://www.moag.gov.il/agri/yhidotmisrad/y_mishpati/pirsumim/2015/Ownership_land.htm), שכתובתו: [www.moag.gov.il](http://www.moag.gov.il), באמצעות הגשת כל המסמכים הבאים:
	1. נסח רישום מלשכת רישום המקרקעין שבכותרתו כתוב "העתק מפנקס הזכויות", שמועד הוצאתו אינו עולה על חצי שנה ממועד הגשת הבקשה;
	2. תצהיר המסביר כיצד הגיעו אליו הזכויות של הבעלים הרשום (ירושה, צוואה, מכר, מתנה וכדו');
	3. מסמכים המוכיחים את שרשרת העברת הזכויות הנטענת (צו ירושה, צו קיום צוואה, הסכם מכר, הסכם מתנה, ייפוי כוח בלתי חוזר ועוד);
	4. יודגש כי על הטוען להעברת זכויות באמצעות הסכם מכר, הסכם מתנה ו/או ייפוי כח בלתי חוזר להלן: "המכירות" ׁלהמציא מסמכים המעידים על תשלום המסים כנדרש עפ"י דין בגין עסקת המכירה שבמסגרתה הועברו הזכויות במקרקעין לידיו.

מבקש המצרף לבקשתו נסחי רישום מלשכת רישום המקרקעין, בהם לא מצוין מספר תעודת הזהות של בעלי הזכות בקרקע הרשומה, יגבה את בקשתו במסמכים מאמתים נוספים לצורך זיהוי בעלי הזכות בקרקע כגון "הצהרות מוכתאר", אישור מהרשות המקומית, רישומים מספרי מס רכוש וכו'. למען הסר ספק יובהר כי תנאי סף זה אינו רלבנטי ביחס למגדלי דגים במאגרי מים מתוקים שאינם בריכות שבעניינים יחול סעיף 5 מטה.

1. **מגדלי דגים במאגרי מים מתוקים שאינם בריכות:** יש להציג רישיון דיג לספינה לעסוק בדיג בתוקף על שם מגיש הבקשה לבעלי ספינות דיג.
2. **ועדת התמיכות**
3. הרכב ועדת התמיכות לעניין נוהל זה:
4. סמנכ"ל בכיר למימון והשקעות - יו"ר הועדה;
5. חשב המשרד או נציגו;
6. היועצת המשפטית של המשרד או נציגה;
7. מנהל אגף הדיג או נציגו.
8. מובהר בזאת כי הרכב מחייב לכינוס הוועדה וקבלת החלטות במסגרתה (קוורום) הנה נוכחות של החברים המנויים בסעיפים 1, 2 ו- 3 לפחות.
9. הוועדה תדון בבקשות ותחליט אם לאשר או לדחות אותן. מובהר בזאת כי הוועדה רשאית להסתייע בוועדות משנה מטעמה ככל שתמצא לנכון, אולם סמכות ההכרעה על פי נוהל זה אינה ניתנת להאצלה.
10. החלטות הוועדה יינתנו בכתב, ישקפו את עיקרי הדיונים, ינומקו ויחתמו על ידי כל חברי הוועדה.
11. הוועדה תקבע לגבי כל בקשה האם עמדה בתנאי הסף, תקבע את הניקוד, את סך העלות המוכרת ואת סך התמיכה המאושרת עבור כל בקשה ובקשה. הוועדה רשאית להמליץ על סכום שונה מהסכום המבוקש, בהתאם לנימוקים שיפורטו בהחלטתה.
12. **אופן שיפוט הבקשה – פרוצדורה וקריטריונים**
13. כל הבקשות לתמיכות מושא נוהל זה, ובתנאי שעמדו בכל תנאי הסף והוגשו בצירוף כל המסמכים הנדרשים, יועברו מן המחוז לוועדת התמיכות, באמצעות מנהלת ההשקעות במשרד.
14. תמיכה בגין היקפי שיווק דגים (של דגי בריכות ודגי מאגרי מים מתוקים) בשנת 2017 מן הסוגים המפורטים בסעיף 2.1 ו- 2.2 לעיל. סכום התמיכה לכל זכאי יחושב לפי הפרמטרים הבאים:
	1. אומדן תמיכה קבועה- **1,700 ₪ לטון** (בהנחה שכמויות השיווק הינן 13,500 טון).
	2. תמיכה מחושבת למגדל - מכפלת נתוני השיווק שבוצעו על ידו בשנת 2017 בסכום התמיכה הקבועה לטון.
15. יובהר כי התמיכה הקבועה לטון בהתאם לסעיף ב' לעיל נקבעה על יסוד הערכה בעניין מספר הבקשות שיוגשו, היקפי השיווק, והתקציב הכולל לפי נוהל זה. ועדת התמיכות רשאית להתאים את סכום התמיכה לטון בכל אחד מהסעיפים בהתאם לתקציב שאושר ולסך הבקשות שהתקבלו, ולהעביר תקציב בין הסעיפים על פי כללים שיוויונים שיפורטו בהחלטתה.
16. ועדת התמיכות תתכנס לראשונה רק לאחר המועד האחרון להגשת הבקשות, תקצה את היקף התמיכה הכולל בהתאם לעקרונות המפורטים לעיל, בשלב אחד.
17. **תוקף הנוהל**

**המועד האחרון להגשת בקשות הוא עד ליום 15/3/2018**

1. **אופן הגשת בקשה לתמיכה**

 המבקש לקבל תמיכה לפי נוהל זה, יגיש בקשה בכתב על גבי טופס הבקשה וההתחייבות המצורף לנוהל

 זה במחוז הרלוונטי.

 הבקשות תוגשנה למשרדים המחוזיים עפ"י הפירוט הבא:

 מחוז צפון קריית שמונה, מ.א. גליל עליון טל' 6816101 – 04

 מחוז העמקים ת.ד 203 ד.נ גלבוע טל' 6489130 – 04

 מחוז מרכז חדרה, דוד שמעוני 35 טל' 6303411 – 04

 מחוז השפלה וההר ראשל"צ, הקריה החקלאית טל' 9559996 – 03

 מחוז הנגב מרכז אזורי חקלאי גילת טל' 9920999 – 08

 היה המבקש תאגיד, תהיה הבקשה לתמיכה חתומה בידי מורשי חתימה של התאגיד.

בקשה שתוגש באיחור תידחה ללא דיון. אם קיימות נסיבות חריגות המצדיקות דיון בבקשה, ואין מניעה למתן התמיכה מבחינה תקציבית, רשאית ועדת התמיכות לאשר דיון בבקשת התמיכה שהוגשה באיחור, וזאת לאחר שנימקה את החלטתה.

1. **הוצאת התחייבות כספית**

לאחר אישור התמיכה בוועדת התמיכות, תוצא התחייבות כספית, בגובה סכום התמיכה שאושרה בוועדת התמיכות, בחתימת מורשי החתימה של המשרד, בהתאם לחוק נכסי המדינה, התשי"א – 1951.

1. **תשלום התמיכה**
2. תמיכה שתאושר על ידי ועדת התמיכות תועבר לזכאי על ידי המשרד, בהתאם להוראות התכ"ם והנחיות החשב הכללי ובכפוף לתנאים המופיעים בנוהל תמיכות זה.
3. הזכאי לתמיכה ימסור למשרד חשבונית מס, הכוללת מע"מ כדין, לטובת המשרד.
4. התמיכה תועבר במישרין לחשבון הבנק של הזכאי.
5. לא ניתן יהיה להמחות את כספי התמיכה לפי נוהל זה אלא במקרים חריגים באישור מנכ"ל וחשבת המשרד.
6. **מעקב ובקרה**
7. המשרד או מי מטעמו יהיה רשאי לערוך ביקורת, בכל עת, גם לאחר תשלום כספי התמיכה, בדבר אמיתות הנתונים שנמסרו לו.
8. לשם ביצוע הביקורת הנ"ל רשאי המשרד או מי מטעמו לדרוש ממקבל התמיכה להגיש לו דיווחים בענין הנתונים החיוניים לשם ביצוע הביקורת, במגבלת מטרותיה דלעיל, ורשאי הוא לשלוח מבקר או מפקח מטעמו לבקר במשרדיו ובמיתקניו של המבקש.
9. **הקטנת תמיכה או ביטולה**
10. המשרד רשאי להקטין או לבטל את התמיכה במקרים הבאים:
	1. אם לא קיים הנתמך את כל דרישות המשרד בקשר לביצוע הביקורת כאמור בסעיף 12 לעיל;
	2. אם לא קיים את כל התנאים או ההתחייבויות בקשר למתן התמיכה;
	3. אם התמיכה ניתנה על בסיס נתונים לא נכונים.
11. חלו בעניינו של נתמך הנסיבות המפורטות בס"ק (א) לעיל, והחליט המשרד על הקטנת התמיכה לנתמך או על ביטולה, ישיב הנתמך למשרד את התמיכה ששולמה לו ושהוחלט על ביטולה, בתוספת הפרשי הצמדה וריבית חשב כללי.
12. המשרד שומר על זכותו לעכב תשלום תמיכה, עד להסדרת חובותיו של מקבל התמיכה כלפי המשרד.
13. במקרה בו יתגלה כי שולמה תמיכה על בסיס דיווח כוזב, יחוייב הנתמך להשיב את מלוא כספי התמיכה ששולמו לו, בתוספת הפרשי הצמדה וריבית חשב כללי, ולא יהיה זכאי לקבל תמיכה כלשהי מהמשרד בכל נושא שלגביו יפרסם המשרד נוהל תמיכה במהלך השנתיים העוקבות לשנה בה פורסם נוהל התמיכה.
14. המשרד רשאי יהיה לקזז חוב של הנתמך למשרד מסכום התמיכה שלו הוא זכאי לפי נוהל זה, וכן רשאי הוא לקזז את סכום התמיכה שקיבל הנתמך לפי נוהל זה ושאותה הוא נדרש להשיב, מכל סכום אחר שאותו הוא זכאי לקבל מהמשרד. המשרד מודיע מראש כי הקיזוז כאמור יתאפשר גם במקרה ובו החוב למשרד רשום ע"ש תאגיד שבו למגיש הבקשה על פי נוהל זה למעלה מ-80% בעלות, ולהפך.
15. **חופש המידע**
16. מובהר בזאת כי נוהל תמיכה זה כפוף להוראות חוק חופש המידע, ונהלי משרד החקלאות שעניינם: העברת מידע בין גופים ציבוריים.
17. תשומת לב מגישי הבקשות לפי נוהל זה לעובדה כי נתונים דוגמת היקפי הבקשות וסכומיהם, מחויבים בפרסום שנתי, וכן יכול שיעמדו לעיון צדדים שלישיים על יסוד פניות שתתקבלנה. בהגשת בקשה לתמיכה על יסוד נוהל זה נותן המבקש את הסכמתו המודעת מראש להעברת נתונים אלה לצד ג'.

**נספח א'**

**טופס בקשה והתחייבות לעניין נוהל התמיכה במגדלי דגים בבריכות ובמאגרי מים מתוקים – ינואר 2018**

בהתאם לנוהל התמיכה ב\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ שפרסם משרד החקלאות ופיתוח הכפר

ב- \_\_\_\_\_\_\_\_\_\_\_, אני \_\_\_\_\_\_\_\_\_\_\_\_\_\_\_\_\_\_\_ (אם המבקש הוא פרט) ת.ז. \_\_\_\_\_\_\_\_\_\_\_\_\_\_\_\_\_\_ / אנו הח"מ (אם המבקש הוא תאגיד), מורשי החתימה מטעם \_\_\_\_\_\_\_\_\_\_\_\_\_\_\_ (שם התאגיד) שמספרו \_\_\_\_\_\_\_\_\_\_\_\_\_\_\_ (מספר התאגיד) כתובת מבקש התמיכה \_\_\_\_\_\_\_\_\_\_\_\_\_\_\_\_\_\_\_\_\_\_\_ (כתובת ומיקוד),

טל' \_\_\_\_\_\_\_\_\_\_\_\_\_\_\_\_\_\_\_, פקסימיליה \_\_\_\_\_\_\_\_\_\_\_\_\_\_\_\_\_\_\_\_\_\_ דוא"ל \_\_\_\_\_\_\_\_\_\_\_\_\_\_\_\_\_\_\_

מגיש/מגישים בזאת בקשה לקבלת תמיכה בהתאם לנוהל התמיכה.

(יש לצרף את כל המסמכים הרלוונטיים לפי נוהל התמיכה

1. מבקש התמיכה מתחייב לעמוד בכל התנאים המופיעים בנוהל התמיכות.

2. מבקש התמיכה מתחייב כי במידה שהתמיכה, שתועבר אליו בפועל, תהיה גבוהה מסכום התמיכה שלו הוא זכאי

 לפי אישור ועדת התמיכות, ישיב את הסכום ששולם לו ביתר למשרד החקלאות בתוך 60 יום מיום שנודע לו

 הדבר או מיום שהועברה דרישת השבה ע"י המשרד, לפי המוקדם מביניהם.

3. מבקש התמיכה מאשר בזאת כי ידוע לו שבמידה שלא יעמוד בתנאי מהתנאים המפורטים בנוהל התמיכה, בכתב

 ההתחייבות או בכל דרישה אחרת של המשרד בקשר לתמיכה, יהיה חייב להשיב למשרד החקלאות את מלוא

 התמיכה או חלקה, כפי שייקבע ע"י משרד החקלאות.

4. אני/אנו הח"מ, מורשי החתימה מטעם מבקש התמיכה, מתחייב/ים בזאת לקיים את כל ההוראות וההנחיות

 המפורטות בכתב בקשה והתחייבות זה ולראיה באתי/באנו על החתום:

שם \_\_\_\_\_\_\_\_\_\_\_\_\_\_\_\_\_ תפקיד\_\_\_\_\_\_\_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_

שם \_\_\_\_\_\_\_\_\_\_\_\_\_\_\_\_\_ תפקיד\_\_\_\_\_\_\_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_

תאריך: \_\_\_\_\_\_\_\_\_\_\_\_\_

**נספח ב'**

**אישור רואה חשבון על היקף השיווק בשנת 2017**

לכבוד

\_\_\_\_\_\_\_\_\_\_\_\_\_\_ (שם המבקש) תאריך:\_\_\_\_\_\_\_\_\_\_\_\_\_\_\_

הנדון : **דוח על על היקף השיווק בשנת 2017 של הדגים מן הסוגים אמנון, קרפיון ובורי (כל דג בנפרד).**

אנו משרד רו"ח \_\_\_\_\_\_\_\_\_\_\_\_\_\_\_\_\_\_\_\_\_, רואי החשבון המבקר של \_\_\_\_\_\_\_\_ (להלן "המבקש") (המגיש בקשה לתמיכה לפי נוהל \_\_\_\_\_\_\_\_), מאשר/ת כי ביקרנו את ההצהרה של מגיש הבקשה בדבר \_\_\_\_\_\_\_\_\_\_\_\_\_\_(בהתאם לדרישות הנוהל) הכלולה בבקשה לתמיכה של המבקש המתייחסת לשנת 2017 מיום 1.1.2017 ועד יום 31.12.2017 המצורפת בזאת ומסומנת בחותמת משרדנו לשם זיהוי בלבד.

הצהרה זו הינה באחריות המבקש. אחריותנו היא לחוות דעה על ההצהרה בהתבסס על ביקורתנו.

ערכנו את ביקורתנו בהתאם לתקני ביקורת מקובלים בישראל ונקטנו את אותם נהלי ביקורת אשר ראינו אותם כדרושים לפי הנסיבות. הביקורת בוצעה במטרה להשיג מידה סבירה של בטחון שאין בהצהרה הנ"ל הצגה מוטעית מהותית. ביקורת כוללת בדיקה מדגמית של ראיות התומכות בסכומים ובמידע שבהצהרה. ביקורת כוללת גם בחינה של כללי החשבונאות שיושמו ושל האומדנים המשמעותיים שנעשו על ידי ההנהלה של המציע וכן הערכת נאותות ההצגה בהצהרה בכללותה. אנו סבורים שביקורתנו מספקת בסיס נאות לחוות דעתנו.

לדעתנו, ההצהרה בדבר \_\_\_\_\_\_\_\_\_\_\_\_\_\_ משקפת באופן נאות מכל הבחינות המהותיותאת המפורט בה וזאת בהתאם לרשומות עליהם התבססה.

כ**מו כן נתוני השיווק המוצגים לעיל אינם כוללים דגים שהועברו לרשות הטבע והגנים (להאכלת שקנאים**).ידוע לנו עוד שאי עמידה בתנאי זה תגרום לסיכול התמיכה, ויכולה אף להביא לנקטית הליכים משפטיים להשבת כספי התמיכה ככל שכבר שולמו במלואם או בחלקם.

##  *בכבוד רב,*

##  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

##  *רואי חשבון*

הערות:

* נוסח דיווח זה של רואה החשבון המבקר נקבע על ידי ועדה משותפת למינהל הרכש הממשלתי וללשכת רואי החשבון בישראל – אוגוסט 2009.
* יודפס על נייר לוגו של משרד הרו"ח.

הצהרת המגדל כי הינו משווק דגים בפועל בשנת 2018

**נספח ג'**

**אישור רואה חשבון על גידול ושיווק דגים בפועל בשנת 2018**

לכבוד תאריך:\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_ (שם המבקש)

הנדון: **אישור רואה חשבון על גידול ושיווק דגים בפועל בשנת 2018**

אנו משרד רו"ח \_\_\_\_\_\_\_\_\_\_\_\_\_\_\_\_\_\_\_\_\_, רואי החשבון המבקר של \_\_\_\_\_\_\_\_ (להלן "המבקש") (המגיש בקשה לתמיכה לפי נוהל \_\_\_\_\_\_\_\_), מאשר/ת כי ביקרנו את ההצהרה של מגיש הבקשה בדבר \_\_\_\_\_\_\_\_\_\_\_\_\_\_(בהתאם לדרישות הנוהל) הכלולה בבקשה לתמיכה של המבקש המתייחסת **לגידול ושיווק דגים בפועל בשנת 2018** המצורפת בזאת ומסומנת בחותמת משרדנו לשם זיהוי בלבד.

הצהרה זו הינה באחריות המבקש. אחריותנו היא לחוות דעה על ההצהרה בהתבסס על ביקורתנו.

ערכנו את ביקורתנו בהתאם לתקני ביקורת מקובלים בישראל ונקטנו את אותם נהלי ביקורת אשר ראינו אותם כדרושים לפי הנסיבות. הביקורת בוצעה במטרה להשיג מידה סבירה של בטחון שאין בהצהרה הנ"ל הצגה מוטעית מהותית. ביקורת כוללת בדיקה מדגמית של ראיות התומכות בסכומים ובמידע שבהצהרה. ביקורת כוללת גם בחינה של כללי החשבונאות שיושמו ושל האומדנים המשמעותיים שנעשו על ידי ההנהלה של המציע וכן הערכת נאותות ההצגה בהצהרה בכללותה. אנו סבורים שביקורתנו מספקת בסיס נאות לחוות דעתנו.

לדעתנו, ההצהרה בדבר \_\_\_\_\_\_\_\_\_\_\_\_\_ משקפת באופן נאות מכל הבחינות המהותיותאת המפורט בה וזאת בהתאם לרשומות עליהם התבססה.

##  *בכבוד רב,*

##  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

##  *רואי חשבון*

* נוסח דיווח זה של רואה החשבון המבקר נקבע על ידי ועדה משותפת למינהל הרכש הממשלתי וללשכת רואי החשבון בישראל – אוגוסט 2009.
* יודפס על נייר לוגו של משרד הרו"ח.

**נספח ד'**

**מדינת ישראל**

**משרד החקלאות ופיתוח הכפר**

**אגף הכספים**

**טופס בקשה להעברת כספים באמצעות מס"ב**

**פרטי המבקשים** תאריך...........................

**................................................ ...................................................**

 שם מס' עוסק מורשה/תאגיד

**כתובת**

**.............................. ........................... .............. ................. ...................**

 רחוב ישוב מיקוד טלפון פקס

אנו מבקשים בזאת שהכספים המגיעים לנו יועברו לחשבוננו:

בבנק **.........................................**

סניף **.........................................**

כתובת **.........................................**

מס' סניף **.........................................**

מס' חשבון **.........................................**

הננו מתחייבים לדווח על כל שינוי של הפרטים.

**אישור מורשי חתימה:**

 **..................... .................................. ............................ ...................**

 תאריך שם ושם משפחה מס' תעודת זהות חתימה

 **..................... .................................. ............................ ...................**

 תאריך שם ושם משפחה מס' תעודת זהות חתימה

**...............................................**

 חותמת התאגיד

**-----------------------------------------------------------------------**

**אישור הבנק**

הרינו מאשרים כי עפ"י רישומינו, החתומים מעלה הינם הבעלים בחשבון

מס' ....................... בסניפנו ורשאים ע"פ מסמכינו לחייב את החשבון הנ"ל בחתימתם.

חתימתם נכונה ומאושרת על ידינו.

תאריך ............................. חתימה וחותמת .....................................

נא לצרף:

אישור על ניהול ספרים ואישור ניכוי מס במקור.